Ansøgning om renovering

Dette dokument anvendes i forbindelse med ansøgninger om støtte til renovering af både i Det Danske Spejderkorps. Se mere om kriterier på [dds.dk/baadpuljen](http://dds.dk/baadpuljen). Ansøgningen sendes til [pulje@dds.dk](mailto:pulje@dds.dk).

Ansøger og kontaktperson

Hvem er ansøgerne og kontaktpersonen inkl. kontaktinformationer. Enhed og enhedsnummer.

**DDS / Ege Division**

Formål

Hvad vil I opnå ved at gennemføre aktiviteterne? Her skal I beskrive hvad den renoverede båd betyder for jeres aktiviteter. Får I flere børn og unge på vandet, samarbejder I med andre eller hvordan bidrager båden til at flere spejdere kommer på vandet? Hvorfor er det vigtigt, at I får renoveret båden?

**Divisionen ønsker at fremme interessen for sø-aktiviteter.**

**Vi har overtaget 4 stor kanoer (6 - 8  personer med fuld oppakning / 7 m lange) for at kunne tilbyde vore mere end 1.100 medlemmer den fantastiske oplevelse at kunne holde kano-arrangementer på andet end åer og søer, eksempelvis på Roskilde-/Isefjord.**

Mål

Beskriv de mål, I forventer at opfylde med en renoveret båd. Hvad kommer til at ske? Hvad skal nogen få ud af at deltage i aktiviteter? Gør gerne målene specifikke og målbare med fx tal og datoer, så I kan sætte flueben, når målet er nået.

**At spejdere kan opleve at afholde arrangementer, lejre/ture på vandet.**

Målgruppe

Hvem vil I lave aktiviteter for? Hvem vil I opnå noget for? Flere børn og unge, spejderne, skolen eller andre?

**Ubetinget alle divisionens 1.100 medlemmer.**

Kort beskrivelse af aktiviteter

Her fortæller I om de aktiviteter den renoverede båd kan sætte i gang, og hvad det betyder for jeres gruppe. Det kan fx være at I sammen med den lokale skole tilbyder en sommerferiecamp eller at I tilbyder ungdomsklubben at komme ned i gruppen den første onsdag i måneden, så de unge kan få prøvet nogle nye aktiviteter.

**Patruljeture, sommerlejre, gruppe- og lederudviklings arrangementer etc.**

Forventede effekt

Beskrivelse af den forventede effekt i jeres enhed. Forventer I flere medlemmer, besøgende, ledere eller nye samarbejdspartnere eller aktivitetstilbud? Hvad er jeres forventninger til succes?

**Interessen for sø-aktiviteter generelt øges og vor sø-grupper dermed får øget tilgang.**

Formidling

Vi vil gerne have, at I fortæller andre om jeres aktiviteter og oplevelser. Det kan være, at I lægger nye aktiviteter i aktivitetsdatabasen på dds.dk, skriver en artikel til Wide om sommerferiecampen og husker at lægge en masse gode billeder ved. Det kan være på Facebook eller spejder.dk. DDS Kommunikation og Medier samt Korpskontoret kan hjælpe med at lægge en plan for formidling, hvis I henvender jer til dem.

Efter aktiviteternes gennemførsel fremsendes en kort rapport, som beskriver hvordan aktiviteterne er forløbet, om der er skabt medlemsvækst samt en evaluering.

**Til vore egne 11 grupper vil det naturligvis blive formidlet ud via hjemmeside og de møder som vi har. Ligeledes er vi i tæt dialog med vore nabodivisioner.**

Milepæle / Tidsplan

Hvornår starter jeres aktiviteter og hvornår regner I med at de slutter? Hvilke ting skal gøres før I fx kan afholde en sommerferiecamp?

**Som udgangspunkt vil vi følge Frederikssund Sejlklubs sæson som er fra maj t.o.m. oktober.  
Naturligvis hvis vejr og dermed sikkerheden tillader det vil der også kunne sejles udenfor denne.**

Evaluering

Hvordan vil I måle på, om I nåede de mål og den succes, I har forventninger til? Hvem er vigtige at spørge og hvordan?

**Vi vil se på hvor ofte kanoerne er blevet benyttet over en to årig periode og primært vil det blive vore egne grupper vi vil forhøre os hos.**

Budget

Det ansøgte beløb og et samlet budget for jeres aktiviteter.

Der er mulighed for at søge midler til aktivitetsudgifter via fx [Friluftsrådet](http://www.friluftsraadet.dk/indhold/tilskud-til-friluftsliv/lokale-friluftsprojekter.aspx) samt [Det Danske Spejderkorps’ egne puljer](http://dds.dk/penge-til-spejd).

**Se nedenstående**

Tilbud fra bådværft

Der vedlægges et uforpligtende tilbud på renoveringen fra et af følgende bådværfter. Tilbuddet skal inkludere transport til og fra værftet.

Slette Bådeværft: <http://www.sletten-boats.dk/>

Årøsund Bådebyggeri: <http://aarosundbaadebyggeri.dk/>

**Vi har IKKE kontaktet ovenstående værfter, idet glasfiber-reparationerne ønskes lavet on-site af en som kender kanoerne fra tidligere vedligeholdelse.**

**Her det tilbud som vi har fået:**

Hej Ole

Her er det skriftlige tilbud.

Glasfiber reparation af 4 stk. storkanoer, samlet pris:

10.000 + Moms, inkl. kørsel og materialer.

Med venlig hilsen / Best regards

**"Glasfibermanden"**

Jan Engmann, Naurbjergvej 50

    4622 Havdrup, Denmark

        Tlf. +45  23 26 26 07

[www.glasfibermanden.dk](http://www.glasfibermanden.dk)

[kontakt@glasfibermanden.dk](mailto:kontakt@glasfibermanden.dk)

